Vogalenn digor
Er yezhoniezh e vez implijet an termen vogalenn digor (saoz.: open vowel) war dachenn ar fonetik hag ar fonologiezh evit komz eus ur vogalenn ma vez lec'hiet an teod an tostañ ar gwellañ ouzh toen ar genoù. A-wechoù e vez graet vogalennoù izel (saoz. low vowels) oute ivez oc'h ober dave d'ar fed m'ac'h a beg an teod war izelaat.

Kavet e vez ar vogalennoù-mañ en darn-vrasañ eus yezhoù ar bed.

Setu ar vogalennoù digor gant bep o arouezenn hervez reolennoù treuzskrivañ al lizherenneg fonetikel etrebroadel:

 vogalenn digor a-raok nann-ront: [a], d.s. bzhg.: paper
 vogalenn digor a-raok ront [ɶ]<ref>N'anavezer yezh ebet ma vez diforc'het etrezi ha [œ] evel fonemennoù disheñvel</small></ref>, d.s. al. Aostria Seil ("fiselenn")
 vogalenn digor a-dreñv nann-ront [ɑ], d.s. saoz. father ("tad")
 vogalenn digor a-dreñv ront [ɒ], d.s. saoz. bother ("strafuilh")

War live fonologel ur yezh resis bennak e c'heller ober "vogalenn digor" eus n'eus forzh peseurt vogalenn digoroc'h evit ur vogalenn etre, da lâret eo vogalennoù digor rik, vogalennoù peuzdigor ha vogalennoù damzigor.

Gwelit ivez 
 Vogalenn
 Vogalenn serr
 Vogalenn etre

Notennoù ha daveennoù

Vogalennoù digor